Academia de Studii Economice din București

Data: 20.05.2021

**ANUNŢ**

Academia de Studii Economice din București organizează concurs pentru ocuparea următorului post:

**Expert IT**, în cadrul proiectului *“Dezvoltarea integrată a capacității instituționale pentru cercetarea științifică prin digitalizare, promovare Open Source și modernizare a infrastructurii de cercetare în contextul provocărilor globale”, contract: CNFIS-FDI-2021-0372*

Normă parțială de maxim 20 ore/lună, perioadă determinată – 5 luni

**A.** Pentru participarea la concurs, candidații trebuie să îndeplinească următoarele **condiții generale șicondiții specifice**:

**1. Condiții generale:**

1. are vârsta minimă reglementată de prevederile legale;
2. are capacitate deplină de exercițiu;
3. are o stare de sănătate corespunzătoare postului pentru care candidează;
4. îndeplinește condițiile de studii, și după caz, de vechime sau alte condiții specifice potrivit cerințelor postului scos la concurs;
5. nu a fost condamnat definitiv pentru săvârșirea unei infracțiuni, care ar face-o incompatibilă cu execitarea funcției.

**2. Condiții specifice:**

1. nivelul studiilor: Studii doctorale
2. domeniul studiilor: Științe economice
3. vechime în specialitatea postului: Minim 5 ani
4. experiență în alte proiecte
5. alte condiții specifice (cunoașterea unei limbi străine, cunoștințe operare PC, carnet conducere, alte abilități și deprinderi, etc.):
6. Competențe lingvistice - cunoașterea limbii engleze
7. Cunoștințe bune în administrarea și configurarea rețelelor de calculatoare
8. Cunoștințe bune în domeniul sistemelor colaborative
9. Cunoștințe bune în utilizarea și configurarea Windows 7, Windows 10, Windows 2003 Server, Windows 2012 Server
10. Cunoștințe bune în programarea calculatoarelor utilizând C, C++, C#, Java
11. Competențe de dezvoltare software pentru dispozitive mobile
12. Competențe de dezvoltare aplicații Web
13. Competențe administrare baze de date relaționale, SQL Server, MySQL
14. Competențe și abilități sociale: spirit de echipă, capacitate de comunicare

**B.** Concursul va consta în:

1. **Evaluarea dosarelor de selecție**
2. **Interviu**: interviu structurat
* *data și ora desfășurării*: se vor comunica concomitent cu afișarea rezultatelor la evaluarea dosarelor de selecție;
* *locul desfășurării*: se va comunica concomitent cu afișarea rezultatelor la evaluarea dosarelor de selecție.

Probele sunt eliminatorii, punctajul minim obținut la fiecare probă fiind de 50 de puncte.

**C.** Tematica și bibliografia:

1. **Tematica:**
2. Concepte Programare Orientata Obiect (Clase, obiecte, compoziție/derivare/interfețe) în C++, C# și Java
3. Concepte dezvoltare aplicații Web folosind ASP.Net și C# (Controale, Web Forms, Lucru cu baze de date, Servicii de tip REST)
4. Elemente de programare în limbajul SQL prin operații de tip CRUD
5. **Bibliografia:**
6. Bruce Eckel, “Thinking in Java", Publisher: Prentice Hall; 4 edition (February 20, 2006) , ISBN-10: 0131872486, ISBN-13: 978-0131872486
7. James Gosling, Bill Joy, Guy Steele, Gilad Bracha, Alex Buckley - "The Java Language Specification, Java SE 7 Edition": <http://docs.oracle.com/javase/specs/jls/se7/jls7.pdf>
8. Ion SMEUREANU, Marian DARDALA, Adriana REVEIU - Visual C# .NET, Editura CISON, Bucuresti, 2004
9. Jesse Liberty – Programming C# 2nd Edition, O’Reilly Publishing House, USA 2002
10. Adrian Turtschi – C# .NET Web Developers Guide, Syngress Publishing House, USA 2002
11. Lungu I., Bâra A., Bodea C., Botha I., Diaconiţa V., Florea A., Velicanu A. Tratat de baze de date. Vol I. Baze de date. Organizare, proiectare și implementare, Editura ASE, București, 2011, ISBN 978-606-505-472-1, ISBN volum 978-606-505-481-3

**D.** Componența dosarului de concurs:

1. Opis;
2. Cerere de înscriere la concurs adresată Rectorului ASE (*Anexa 1*);
3. Declaraţia pe propria răspundere, conform Legii Educaţiei Naţionale nr. 1 din 2011, respectiv, dacă persoana care candidează are/nu are soţ/soţie sau rude şi afini, până la gradul al III-lea inclusiv, care sunt salariaţi ai Academiei de Studii Economice din Bucureşti aflaţi într-o poziţie de conducere, control, autoritate cu postul scos la concurs şi nici postul, la care aplică, nu se află într-o poziţie de conducere, control, autoritate cu soţul/soţia sau rude şi afini, până la gradul III inclusiv, salariaţi ai Universităţii (*Anexa 2*);
4. Copia actului de identitate sau orice alt document care atestă identitatea, potrivit legii, după caz;
5. În cazul în care candidatul şi-a schimbat numele, copii după documente care atestă schimbarea numelui - certificat de căsătorie sau dovada schimbării numelui;
6. Copiile documentelor care să ateste nivelul studiilor şi ale altor acte care atestă efectuarea unor specializări, copiile documentelor care atestă îndeplinirea condiţiilor specifice. Diplomele universitare (licenţă, master, studii aprofundate) vor fi însoţite de foile matricole / suplimentele la diplomă;
7. Copia carnetului de muncă, conformă cu originalul, sau, după caz, o adeverinţă în original care să ateste vechimea în muncă, în meserie şi/sau în specialitatea studiilor;
8. Cazierul judiciar sau o declaraţie pe propria răspundere că nu are antecedente penale care să-l facă incompatibil cu funcţia pentru care candidează;
9. Adeverința medicală care să ateste starea de sănătate corespunzătoare eliberată cu cel mult 6 luni anterior derulării concursului de către medicul de familie al candidatului sau de către unitățile sanitare abilitate, sau declarația pe propria răspundere, cu obligația de a completa dosarul de concurs cu adeverința medicală cel mai târziu până la data desfășurării primei probe a concursului, daca este cazul;
10. Curriculum vitae în format european (www.cveuropean.ro/cv- online.html) – semnat şi datat;
11. Alte documente relevante pentru desfăşurarea concursului.

Actele prevăzute la pct. 4, 5, 6 vor fi prezentate şi în original, în vederea verificării conformităţii copiilor cu acestea.

**E.** Date de contact:

Dosarele de concurs se vor depune până la data de 27.05.2021, ora 16:00, la Registratura ASE.

Persoana de contact: Florescu Margareta - telefon: 021-3191900 / int. 600 (mobil 0724.375.756), e-mail: margareta.florescu@ari.ase.ro.

**F.** Calendarul concursului:

|  |  |  |
| --- | --- | --- |
| **Nr. crt.** | **Activităţi** | **Data** |
|  | Publicarea anunţului | 20.05.2021 |
|  | Depunerea dosarelor de concurs ale candidaţilor la Registratura ASE şi verificarea documentelor din dosar | 27.05.2021 |
|  | Selecţia dosarelor de către membrii comisiei de concurs | 28.05.2021 |
|  | Afişarea rezultatelor selecţiei dosarelor | 28.05.2021 |
|  | Depunerea contestaţiilor privind rezultatele selecţiei dosarelor | 31.05.2021 |
|  | Afişarea rezultatului soluţionării contestaţiilor | 02.06.2021 |
|  | Susţinerea interviului | 03.06.2021 |
|  | Comunicarea rezultatelor după susţinerea interviului | 03.06.2021 |
|  | Depunerea contestaţiilor privind rezultatul interviului | 04.06.2021 |
|  | Afişarea rezultatului soluţionării contestaţiilor | 04.06.2021 |
|  | Afişarea rezultatului final al concursului | 04.06.2021 |
|  | Numire pe funcţie | Conform normativelor in vigoare |

Data: 20.05.2021

Director de proiect,

Prof. univ. dr. Margareta Stela Florescu